# **Fuldmagt**

Undertegnede [angiv navn på ejer og evt. ligestillingsejer] giver hermed [angiv konsulent navn og firma] fuldmagt til at handle på [mine/vores] vegne i forbindeles med [min/vores] ansøgning til Sammenhængende arealer i Natura 2000-områder.

[Angiv konsulent navn og firma] er bemyndiget til at underskrive og indsende ansøgningsskema, modtage og svare på breve fra Miljøstyrelsen og generelt interagere med Miljøstyrelsen på [mine/vores] vegne gennem hele sagsbehandlingen.

Jeg er vidende om støtteordningens vilkår og ansøgningens betydning.

Jeg har læst og er indforstået med underretning om behandling af mine personoplysninger (jf. Bilag 1).

­­­­­­­­­­­­­­­­­­­­­­­­­­­

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Sted | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dato |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Underskrift (Hovedejer)Navn:Adresse:Tlf.nr.CPR-nr.: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Underskrift (Ligestillingsejer)Navn:Adresse:Tlf.nr.CPR-nr.: |

**Bilag 1**

**Underretning om behandling af dine personoplysninger**

**Formål og retsgrundlag for behandling af dine personoplysninger**

Miljøstyrelsen behandler dine personoplysninger i forbindelse med dit tilsagn. Dine personoplysninger undergives i den forbindelse den nødvendige sagsbehandling, herunder ved udbetaling af din støtte, ved besigtigelse og ved kontrol på stedet af dit projekt. Dine personoplysninger bliver yderligere journaliseret efter offentlighedsloven, ligesom dine oplysninger opbevares efter arkivlovgivningen.

Miljøstyrelsen behandler dine personoplysninger på baggrund af den i tilsagnsbrevet nævnte lovhenvisning. Behandlingen sker således med hjemmel i databeskyttelsesforordningens artikel 6, stk. 1, litra c og litra e (som følge af retlige forpligtelser og som led i myndighedsudøvelse). Vi behandler dit CPR-nummer/CVR-nummer med henblik på entydig identifikation efter databeskyttelseslovens § 11, stk. 1. Miljøstyrelsen er forpligtet til at journalisere din ansøgning efter offentlighedslovens regler.

**Indsamling og kategorier af personoplysninger**

Miljøstyrelsen behandler de personoplysninger, som er indeholdt i din ansøgning. Dette omfatter navnlig følgende oplysninger:

* Dit navn/navn på personer nævnt i henvendelsen, fx ansatte mv.
* Dine kontaktoplysninger, fx adresse, telefonnummer og e-mail eller tilsvarende oplysninger om relevant kontaktperson nævnt i din henvendelse. Herunder kontaktoplysninger på eventuelt konsulent.
* Identifikationsoplysninger (CPR-nr., CVR-nr.).
* Oplysninger om din/andres stilling mv.
* Ejendomsoplysninger herunder afgrødekoder og andre tilskud udbetalt af Landbrugsstyrelsen.
* Oplysninger om overholdelse af vilkår i dit tilsagn ved foretagelse af administrativ kontrol, besigtigelse og stikprøvekontrol.

Miljøstyrelsen indsamler som udgangspunkt alene almindelige personoplysninger om dig.

**Modtagere eller kategorier af modtagere**

Miljøstyrelsen videregiver, hvis det findes nødvendigt, oplysninger relateret til ansøgningen til kommunen og museer.

Miljøstyrelsen videregiver oplysninger til SKAT i forbindelse med udbetaling af støtten. Miljøstyrelsen videregiver yderligere oplysninger til Landbrugsstyrelsen.

Miljøstyrelsen overlader endvidere dine personoplysninger til de databehandlere som styrelsen har en aftale med.

**Opbevaring af dine personoplysninger**

Miljøstyrelsen behandler dine oplysninger, indtil de skal afleveres til Rigsarkivet eller slettes efter reglerne i arkivloven, jf. lovbekendtgørelse nr. 1201 af 28. september 2016.

**Dine rettigheder**

Du har efter databeskyttelsesforordningens artikel 15 som udgangspunkt ret til indsigt i de oplysninger, som Miljøstyrelsen behandler om dig. Du har efter artikel 21 endvidere i visse tilfælde ret til at gøre indsigelse mod Miljøstyrelsens ellers lovlige behandling af dine personoplysninger. Efter artikel 16 har du ret til at få eventuelle urigtige oplysninger om dig selv rettet. Du har endvidere efter artikel 17 i særlige tilfælde ret til at få slettet oplysninger om dig på et tidligere tidspunkt end det tidspunkt, der er anført i afsnittet om opbevaring af dine personoplysninger. Endelig har du efter artikel 18 i visse tilfælde ret til at få behandlingen af dine personoplysninger begrænset.

De heri angivne rettigheder kan kun anvendes af fysiske personer, enkeltmandsvirksomheder, interessentskaber og kommanditselskaber med fysiske personer som deltagere, samt udenlandske selskabskonstruktioner, der efter gældende dansk ret sidestilles hermed.

Du kan læse mere om dine rettigheder i Datatilsynets vejledning om de registreredes rettigheder, som du finder på [datatilsynets hjemmeside](http://www.datatilsynet.dk/). Hvis du ønsker at gøre brug af dine rettigheder, skal du kontakte Miljøstyrelsen, jf. nedenfor.

**Vi er den dataansvarlige – hvordan kontakter du os?**

Miljøstyrelsen er dataansvarlig for behandlingen af dine personoplysninger. Hvis du har spørgsmål til Miljøstyrelsens behandling af dine oplysninger, er du altid velkommen til at kontakte os på telefon 72 54 44 66, fra din digitale postkasse på [borger.dk](https://www.borger.dk/), på e-mail info@mst.dk eller på adressen Tolderlundsvej 5, 5000 Odense C.

**Miljøstyrelsens databeskyttelsesrådgiver (DPO)**

Hvis du har spørgsmål til vores behandling af dine oplysninger, er du også velkommen til at kontakte vores databeskyttelsesrådgiver. Du kan kontakte Miljøstyrelsens databeskyttelsesrådgiver på e-mail dpo@mfvm.dk, på telefon 72 54 40 00 eller på adressen Tolderlundsvej 5, 5000 Odense C, Att. Databeskyttelsesrådgiver.

**Klage til Datatilsynet**

Du kan klage over Miljøstyrelsens behandling af dine personoplysninger til Datatilsynet efter reglerne i databeskyttelsesforordningens artikel 77. Du kan kontakte Datatilsynet fra din digitale postkasse på [borger.dk](https://www.borger.dk/), ved almindelig e-mail til dt@datatilsynet.dk eller med almindelig post til Datatilsynet, Borgergade 28, 5, 1300 København K.